Bruker av bygget fra 1880-årene var Nordenfjeldske trænkompani. Etter andre verdenskrig ble bygningen benyttet som lager for Trøndelag ingeniørbataljon frem til 1977, da Vitenskapsmuseet tok over bygget. Bygningen ble ombygget innvendig i 1996 etter tegninger av arkitekt Nils Henrik Eggen. Den fikk deretter navnet Suhmhuset og er oppkalt etter historiker og kammerherre Peter Frederik Suhm (1728–1798), som var med på å grunnlegge Det Kongelige Norske Videnskabers Selskab. Suhmhuset benyttes i dag til Vitenskapsmuseets middelalderutstilling.